ᱠᱚᱝᱠᱟᱞᱤᱛᱚᱞᱟ

ᱠᱚᱝᱠᱟᱞᱤᱛᱚᱞᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱵᱳᱞᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱮᱱᱟᱜ ᱵᱳᱞᱯᱩᱨ-ᱥᱨᱤᱱᱤᱠᱮᱛᱚᱱ ᱵᱚᱱᱚᱛ ᱨᱮᱭᱟᱜ ᱢᱤᱫ ᱫᱷᱚᱨᱚᱢ ᱥᱚᱦᱚᱨ ᱠᱟᱱᱟ᱾

ᱚᱛᱱᱚᱜ

ᱴᱷᱟᱶ
ᱱᱚᱣᱟ ᱫᱚ ᱵᱳᱞᱯᱩᱨ ᱠᱷᱚᱱ ᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱵᱳᱞᱯᱩᱨ-ᱞᱟᱵᱽᱯᱩᱨ ᱨᱳᱰ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱠᱳᱯᱟᱭ ᱜᱟᱰᱟ ᱟᱲᱮ ᱨᱮ ᱢᱮᱱᱟᱜᱼᱟ᱾

ᱱᱳᱴ: ᱱᱚᱣᱟ ᱢᱮᱯ ᱨᱮ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱧᱩᱛᱩᱢᱟᱱ ᱴᱷᱟᱶ ᱠᱚ ᱚᱞ ᱟᱠᱟᱱᱟ᱾ ᱢᱟᱨᱟᱝ ᱥᱠᱨᱤᱱ ᱢᱮᱯ ᱨᱮ ᱡᱚᱛᱚ ᱡᱟᱭᱜᱟ ᱠᱚ ᱞᱤᱝᱠ ᱟᱠᱟᱱᱟ᱾

ᱱᱚᱣᱟ ᱫᱚ ᱵᱳᱞᱯᱩᱨ-ᱥᱨᱤᱱᱤᱠᱮᱛᱚᱱ ᱵᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱜᱨᱟᱢ ᱯᱚᱧᱪᱟᱭᱚᱛ ᱞᱮᱠᱟᱛᱮ ᱢᱟᱹᱱ ᱮᱢ ᱟᱠᱟᱱᱟ᱾ ᱢᱮᱱᱠᱷᱟᱱ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱱᱚᱶᱟ ᱫᱚ ᱵᱷᱮᱜᱟᱨ ᱴᱷᱟᱶ ᱞᱮᱠᱟᱛᱮ ᱵᱟᱭ ᱧᱟᱢ ᱞᱮᱱᱟ, ᱡᱟᱦᱟᱸ ᱞᱮᱠᱟ ᱜᱩᱜᱚᱞ ᱢᱮᱯ ᱟᱨ ᱵᱳᱞᱯᱩᱨ-ᱥᱨᱤᱱᱤᱠᱮᱛᱚᱱ ᱨᱮᱱᱟᱜ ᱢᱮᱯ ᱨᱮ ᱗᱑᱘ ᱥᱟᱦᱴᱟ ᱨᱮᱱᱟᱜ ᱰᱤᱥᱴᱨᱤᱠᱴ ᱥᱮᱱᱥᱚᱥ ᱦᱟᱱᱰᱵᱩᱠ ᱵᱤᱨᱵᱷᱩᱢ (ᱯᱟᱨᱴ ᱮ) ᱨᱮ ᱚᱞ ᱟᱠᱟᱱᱟ, ᱱᱚᱶᱟ ᱫᱚ ᱵᱮᱱᱜᱩᱴᱤᱭᱟ ᱟᱹᱛᱩ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱞᱮᱠᱟᱛᱮ ᱢᱮᱱᱟᱜᱼᱟ᱾

ᱨᱟᱡᱽᱟᱹᱨᱤ
ᱰᱤᱞᱤᱢᱤᱴᱮᱥᱚᱱ ᱠᱚᱢᱤᱥᱚᱱ ᱨᱮᱭᱟᱜ ᱟᱫᱷᱤᱱᱤᱭᱚᱢ ᱞᱮᱠᱟ ᱛᱮ ᱵᱳᱞᱯᱩᱨ ᱥᱨᱤᱱᱤᱠᱮᱛᱚᱱ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱠᱚᱝᱠᱟᱞᱤᱛᱚᱞᱟ, ᱠᱚᱥᱵᱟ, ᱥᱚᱨᱯᱚᱞᱮᱦᱟᱱᱟ ᱟᱞᱵᱟᱱᱫᱷᱟ, ᱥᱤᱭᱟᱱ ᱢᱩᱞᱩᱠ ᱟᱨ ᱥᱤᱸᱜᱤ ᱜᱨᱟᱢ ᱯᱚᱧᱪᱟᱭᱮᱛ ᱫᱚ ᱱᱟᱱᱩᱨ (ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ) ᱟᱨ ᱵᱳᱞᱯᱩᱨ (ᱞᱳᱠ ᱥᱚᱵᱷᱟ ᱴᱚᱴᱷᱟ) ᱨᱮ ᱥᱮᱞᱮᱫ ᱦᱩᱭᱩᱜᱼᱟ᱾

ᱞᱟᱠᱪᱟᱨ
ᱱᱚᱣᱟ ᱫᱚ ᱢᱤᱫᱴᱟᱹᱝ ᱥᱚᱠᱛᱤ ᱯᱤᱴᱷ ᱠᱟᱱᱟ ᱡᱟᱦᱟᱸ ᱨᱮ ᱥᱚᱛᱤ ᱟᱜ ᱰᱟᱸᱰᱟ ᱠᱟᱜ (ᱵᱟᱝᱞᱟ ᱛᱮ ᱠᱚᱝᱠᱟᱞ) ᱧᱩᱨ ᱞᱮᱱ ᱛᱟᱦᱮᱸᱫ᱾ ᱱᱚᱣᱟ ᱥᱚᱦᱚᱨ ᱨᱮ ᱟᱭᱢᱟ ᱢᱩᱱᱫᱤᱞ ᱢᱮᱱᱟᱜᱼᱟ᱾ ᱱᱚᱶᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱢᱤᱫ ᱧᱩᱛᱩᱢᱟᱱ ᱦᱤᱱᱫᱩ ᱫᱷᱚᱨᱚᱢ ᱥᱟᱸᱜᱷᱟᱨ ᱴᱷᱟᱶ ᱦᱚᱸ ᱠᱟᱱᱟ᱾ ᱠᱚᱝᱠᱟᱤᱛᱚᱞᱟ ᱨᱮ ᱟᱨ ᱢᱤᱫᱴᱟᱹᱝ ᱢᱩᱱᱫᱤᱞ ᱢᱮᱱᱟᱜᱼᱟ, ᱠᱚᱝᱠᱟᱞᱤᱛᱚᱞᱟ ᱢᱩᱱᱫᱤᱞ ᱠᱚᱢᱯᱞᱮᱠᱥ ᱨᱮ ᱠᱟᱸᱪᱤᱥᱣᱚᱨ ᱢᱚᱱᱫᱤᱞ᱾

ᱢᱤᱫ ᱥᱚᱠᱛᱤ ᱯᱤᱴᱷ ᱞᱮᱠᱟᱛᱮ ᱠᱚᱝᱠᱟᱞᱤᱛᱚᱞᱟ
ᱫᱟᱠᱥᱟ ᱭᱳᱜᱟ ᱟᱨ ᱥᱚᱛᱤ ᱟᱜ ᱵᱤᱱᱛᱤ ᱠᱟᱛᱷᱟ ᱞᱮᱠᱟᱛᱮ ᱱᱤᱡᱮᱨᱟᱜ ᱡᱤᱣᱤ ᱟᱞᱟᱭ ᱨᱮᱱᱟᱜ ᱠᱟᱛᱷᱟ ᱫᱚ ᱥᱚᱠᱛᱤ ᱯᱤᱴᱷ ᱨᱮᱱᱟᱜ ᱮᱛᱚᱦᱚᱵ ᱨᱮᱱᱟᱜ ᱠᱟᱛᱷᱟ ᱠᱟᱱᱟ᱾ ᱥᱚᱠᱛᱤ ᱯᱤᱴᱷ ᱫᱚ ᱫᱮᱵᱤ ᱟᱜ ᱫᱷᱚᱨᱚᱢ ᱚᱲᱟᱜ ᱠᱟᱱᱟ᱾ ᱱᱚᱣᱟ ᱫᱚ ᱥᱚᱛᱤ ᱫᱮᱵᱤ ᱟᱜ ᱜᱚᱡ ᱟᱠᱟᱱ ᱦᱚᱲᱢᱚ ᱨᱮᱱᱟᱜ ᱴᱷᱟᱶ ᱠᱷᱟᱹᱛᱤᱨ ᱛᱮ ᱵᱮᱱᱟᱣ ᱟᱠᱟᱱᱟ, ᱡᱚᱠᱷᱚᱱ ᱥᱤᱵᱽ ᱫᱚ ᱚᱱᱟ ᱛᱮ ᱪᱟᱞᱟᱜ ᱠᱟᱱ ᱛᱟᱦᱮᱸᱫ ᱟᱨᱮ ᱟᱥᱮᱱ ᱮᱫ ᱛᱟᱦᱮᱸᱫ᱾ ᱥᱚᱸᱥᱠᱨᱤᱛ ᱛᱮ ᱕᱑ ᱜᱚᱴᱟᱝ ᱟᱞᱵᱷᱟ ᱥᱟᱶ ᱡᱚᱲᱟᱣ ᱢᱮᱱᱟᱜ ᱕᱑ ᱜᱚᱴᱟᱝ ᱥᱚᱠᱛᱤ ᱯᱤᱴᱷ ᱢᱮᱱᱟᱜᱼᱟ᱾ ᱡᱚᱛᱚ ᱢᱩᱱᱫᱤᱞ ᱨᱮᱜᱮ ᱥᱚᱠᱛᱤ ᱟᱨ ᱠᱟᱞᱚᱵᱷᱟᱭᱨᱚᱵᱽ ᱟᱜ ᱢᱩᱨᱛᱤ ᱢᱮᱱᱟᱜᱼᱟ᱾ ᱢᱩᱱᱫᱤᱞ ᱨᱮᱭᱟᱜ ᱥᱚᱠᱛᱤ ᱫᱚ "ᱫᱮᱵᱽᱜᱚᱨᱵᱷᱚ" ᱟᱨ ᱵᱷᱚᱭᱨᱚᱵᱽ ᱫᱚ "ᱨᱩᱨᱩ" ᱢᱮᱱᱛᱮ ᱠᱚ ᱢᱮᱛᱟᱜᱼᱟ᱾ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ ᱡᱮ ᱥᱚᱛᱤ ᱫᱮᱵᱤ ᱟᱜ ᱡᱟᱝ ᱱᱚᱸᱰᱮ ᱧᱩᱨ ᱞᱮᱱᱟ᱾

ᱵᱟᱨᱦᱮ ᱡᱚᱱᱚᱲ



ᱛᱷᱚᱠ: ᱵᱤᱨᱵᱷᱩᱢ ᱨᱮᱭᱟᱜ ᱥᱚᱦᱚᱨ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱥᱚᱦᱚᱨ
ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱥᱚᱦᱚᱨ
ᱛᱷᱚᱠ: ᱵᱳᱞᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱥᱚᱦᱚᱨ

ᱥᱟᱹᱠᱷᱭᱟᱹᱛ